Lysefjordbrua har bedret samferselen i området ved å knytte Forsand og Strand kommune sammen. Innbyggerne i Forsand er ikke lenger avhengige av ferje for å komme til nærmeste by som er Jørpeland. Etter åpningen av brua ble også ferjeavgangene på Høgsfjordsambandet hyppigere med avganger hver halvtime ettersom ferjen kun går mellom kaiene på Oanes og Lauvik og ikke innom kaien på Forsand. Dette har gjort at reisetiden og muligheten for å reise til Sandnes også ble bedret.